Statistikaameti andmetel valmis 2021. a Eestis 6735 eluruumi kogupindalaga 612 500 m². Aasta varasemaga võrreldes vähenes valminud eluruumide arv 11 ja nende pindala 13%.
Valminud eluruumi keskmine pindala oli 91 m². See on 3% vähem, kui aasta varasemalt.
2021. a valminud eluruumid on kõikide eluruumide tüüpide lõikes aastatagusest mõne protsendi võrra väiksemad.
Osalt võib eluruumide väiksemaks minemise taga näha aktiivset elamispindade turgu. Suur nõudlus on aktiveerinud arendustegevuse. Aktiivne arendustegevus on omakorda tekitanud konkurentsi, sh hinnakonkurentsi. Hinnakonkurents omakorda paneb arendajaid eluruumide pinda n-ö optimeerima ehk väiksemaks minemise poole muutma. See annab väikese eelise müügi osas konkureerimisel.
Seega ei paista eluruumide pindala trendist kuidagi välja 2020. a levima hakanud narratiiv, et eluruumid hakkavad minema suuremaks põhjusel, et lisaks varasematele tegevustele on koju vaja mahutada kodukontor või isegi kaks.
Soovid nõustamist siin kommentaaris toodud või muudel kinnisvaravaldkonna teemadel? Kontakteeru palun +372 525 9703 või firstname.lastname@example.org (Tõnu Toompark).